Ehdotus: neuvoston päätös, XX, luvan antamisesta jäsenvaltioille liittyä Pariisissa 22 päivänä marraskuuta 1928 allekirjoitettuun sekä 10 päivänä toukokuuta 1948, 16 päivänä marraskuuta 1966 ja 30 päivänä marraskuuta 1972 tehdyillä pöytäkirjoilla ja 24 päivänä kesäkuuta 1982 ja 31 päivänä toukokuuta 1988 tehdyillä yleissopimuksen muutoksilla muutettuun kansainvälisiä näyttelyitä koskevaan yleissopimukseen EN . /* KOM/2010/0018 lopull. - NLE 2010/0015 */





[pic] | EUROOPAN KOMISSIO | Bryssel 5.2.2010 KOM(2010)18 lopullinen 2010/0015 (NLE) Ehdotus: NEUVOSTON PÄÄTÖS, XX, luvan antamisesta jäsenvaltioille liittyä Pariisissa 22 päivänä marraskuuta 1928 allekirjoitettuun sekä 10 päivänä toukokuuta 1948, 16 päivänä marraskuuta 1966 ja 30 päivänä marraskuuta 1972 tehdyillä pöytäkirjoilla ja 24 päivänä kesäkuuta 1982 ja 31 päivänä toukokuuta 1988 tehdyillä yleissopimuksen muutoksilla muutettuun kansainvälisiä näyttelyitä koskevaan yleissopimukseen EN . PERUSTELUT 1. Ehdotuksen tausta - Ehdotuksen perustelut ja tavoitteet Latvian tasavalta on ilmoittanut haluavansa liittyä Pariisissa 22 päivänä marraskuuta 1928 allekirjoitettuun sekä 10 päivänä toukokuuta 1948, 16 päivänä marraskuuta 1966 ja 30 päivänä marraskuuta 1972 tehdyillä pöytäkirjoilla ja 24 päivänä kesäkuuta 1982 ja 31 päivänä toukokuuta 1988 tehdyillä yleissopimuksen muutoksilla muutettuun kansainvälisiä näyttelyitä koskevaan yleissopimukseen, jäljempänä ’Pariisin yleissopimus’. Koska Pariisin yleissopimuksella säännellään Euroopan unionin tullilainsäädännön soveltamisalaan kuuluvia näkökohtia, jäsenvaltion, joka haluaa liittyä kyseiseen yleissopimukseen, on saatava tähän unionin lupa. - Yleinen tausta Pariisin yleissopimuksen tehtävänä on säännellä sen soveltamisalaan kuuluvien kansainvälisten näyttelyiden taajuutta ja laatua sekä niitä koskevia menettelyjä. Pariisin yleissopimuksen 16 artiklassa ja liitteessä ”Kansainvälisten näyttelyiden osanottajien toimesta tapahtuvaa tavaroiden maahantuontia koskevat tullimääräykset” määrätään, että näyttelyitä järjestävien maiden on sallittava kansainvälisten näyttelyiden osanottajien toimesta tapahtuva esineiden väliaikainen maahantuonti. Väliaikaisen maahantuonnin myöntämistä säädellään yhteisön tullikoodeksista annetun neuvoston asetuksen (ETY) N:o 2913/92 137–144 artiklalla, jotka on näyttelyiden osalta pantu täytäntöön yhteisön tullikoodeksin täytäntöönpanosääntöjä koskevan komission asetuksen (ETY) N:o 2454/93 576 artiklalla. Euroopan unionin tullilainsäädännön mukainen väliaikaisen maahantuonnin järjestelmä on täysin sopusoinnussa Pariisin yleissopimuksen kanssa. Euroopan unionin tullilainsäädäntö on osa Euroopan unionin toiminnasta tehdyn sopimuksen 207 artiklassa määrättyä kauppapolitiikkaa. Kyseisen 207 artiklan mukaan kansalliset toimenpiteet, mukaan lukien kansainvälisten sopimusten tekeminen, ovat sallittuja vain, jos unioni antaa niihin nimenomaisesti luvan. Euroopan unioni ei voi itse liittyä Pariisin yleissopimukseen, sillä sen osapuolina voivat olla ainoastaan suvereenit valtiot. Siltä osin kuin Pariisin yleissopimuksella säännellään Euroopan unionin tullilainsäädännön soveltamisalaan kuuluvia näkökohtia, jäsenvaltion, joka haluaa liittyä yleissopimukseen, on saatava tähän unionin lupa. Tähän mennessä Pariisin yleissopimukseen on liittynyt 24 jäsenvaltiota. 2. Kuulemiset ja vaikutusten arviointi Intressitahojen kuuleminen tai vaikutusten arviointi ei ole tarpeen. 3. Ehdotukseen liittyvät oikeudelliset näkökohdat Oikeusperusta on Euroopan unionin toiminnasta tehdyn sopimuksen 2 artiklan 1 kohta ja 207 artiklan 4 kohdan ensimmäinen alakohta yhdessä 218 artiklan 6 kohdan a alakohdan kanssa. 4. Talousarviovaikutukset Ehdotuksella ei ole vaikutuksia yhteisön talousarvioon. 2010/0015 (NLE) Ehdotus: NEUVOSTON PÄÄTÖS, annettu […] päivänä […] kuuta […], luvan antamisesta jäsenvaltioille liittyä Pariisissa 22 päivänä marraskuuta 1928 allekirjoitettuun sekä 10 päivänä toukokuuta 1948, 16 päivänä marraskuuta 1966 ja 30 päivänä marraskuuta 1972 tehdyillä pöytäkirjoilla ja 24 päivänä kesäkuuta 1982 ja 31 päivänä toukokuuta 1988 tehdyillä yleissopimuksen muutoksilla muutettuun kansainvälisiä näyttelyitä koskevaan yleissopimukseen EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 2 artiklan 1 kohdan ja 207 artiklan 4 kohdan ensimmäisen alakohdan yhdessä 218 artiklan 6 kohdan a alakohdan kanssa, ottaa huomioon komission ehdotuksen[1], ottaa huomioon Euroopan parlamentin hyväksynnän[2], sekä katsoo seuraavaa: 1. Pariisissa 22 päivänä marraskuuta 1928 allekirjoitetulla sekä 10 päivänä toukokuuta 1948, 16 päivänä marraskuuta 1966 ja 30 päivänä marraskuuta 1972 tehdyillä pöytäkirjoilla ja 24 päivänä kesäkuuta 1982 ja 31 päivänä toukokuuta 1988 tehdyillä yleissopimuksen muutoksilla muutetulla kansainvälisiä näyttelyitä koskevalla yleissopimuksella, jäljempänä ’Pariisin yleissopimus’, perustettiin Kansainvälinen näyttelytoimisto. Sen tehtävänä on säännellä sen soveltamisalaan kuuluvien kansainvälisten näyttelyiden taajuutta ja laatua sekä niitä koskevia menettelyjä. 2. Pariisin yleissopimuksen 16 artiklassa ja liitteessä ”Kansainvälisten näyttelyiden osanottajien toimesta tapahtuvaa tavaroiden maahantuontia koskevat tullimääräykset” määrätään, että näyttelyitä järjestävien maiden on sallittava kansainvälisten näyttelyiden osanottajien toimesta tapahtuva esineiden väliaikainen maahantuonti. 3. Kansainvälisten näyttelyiden osanottajien toimesta tapahtuva esineiden väliaikaista maahantuontia koskevat Pariisin yleissopimuksen määräykset kuuluvat unionin yksinomaiseen toimivaltaan yhteisen kauppapolitiikan osalta. Väliaikaisen maahantuonnin myöntämistä säädellään yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92[3] 137–144 artiklalla, jotka on näyttelyiden osalta pantu täytäntöön tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun komission asetuksen (ETY) N:o 2454/93[4] 576 artiklalla. 4. Yhteisön tullikoodeksissa vahvistettu väliaikainen maahantuonti on sopusoinnussa Pariisin yleissopimuksen 16 artiklan ja liitteen ”Kansainvälisten näyttelyiden osanottajien toimesta tapahtuvaa tavaroiden maahantuontia koskevat tullimääräykset” kanssa. 5. Pariisin yleissopimus tuli voimaan 17 päivänä tammikuuta 1931. Kaikki jäsenvaltiot eivät ole Pariisin yleissopimuksen osapuolia. Euroopan unioni ei voi itse liittyä Pariisin yleissopimukseen, sillä sen osapuolina voivat olla ainoastaan suvereenit valtiot. 6. Jäsenvaltioille, jotka eivät ole vielä liittyneet Pariisin yleissopimukseen mutta haluavat liittyä siihen, olisi annettava siihen lupa tässä päätöksessä säädetyin edellytyksin, ON HYVÄKSYNYT TÄMÄN PÄÄTÖKSEN: 1 artikla Annetaan jäsenvaltioille lupa liittyä Pariisin yleissopimukseen Euroopan unionin toimivaltaan kuuluvien osien osalta. 2 artikla Tämä päätös on osoitettu kaikille jäsenvaltioille. Tehty Brysselissä Neuvoston puolesta Puheenjohtaja [1] EUVL C , , s. . [2] EUVL C , , s. . [3] EYVL L 302, 19.10.1992, s. 1. [4] EYVL L 253, 11.10.1993, s. 1.